दूसरे दिन के अंतिम सत्र में नवगीत पाठ का कार्यक्रम अत्यन्त प्रभावशाली रहा। कविता पाठ करने वाले रचनाकारों में थे- संध्या सिंह, अनिल कुमार श्रीवास्तव, राजेश शुक्ल, अवनीश सिंह चौहान, योगेन्द्र वर्मा व्योम, आनंद कुमार गौरव, विनय भदौरिया, रमाकान्त, जय चक्रवर्ती, सत्येन्द्र रघुवंशी, विजय कर्ण, डॉ. अमिता दुबे, शैलेन्द्र शर्मा, सत्येन्द्र तिवारी, श्याम श्रीवास्तव, शीलेन्द्र कुमार सिंह चौहान, डॉ. जगदीश व्योम, पूर्णिमा वर्मन, डॉ. ओम प्रकाश सिंह, मधुकर अष्ठाना, निर्मल शुक्ल, वीरेन्द्र आस्तिक, ओमप्रकाश चतुर्वेदी पराग और माहेश्वर तिवारी। इस सत्र की अध्यक्षता माहेश्वर तिवारी ने की तथा मुख्य अतिथि थे ओमप्रकाश चतुर्वेदी पराग। इस कार्यक्रम का आयोजन अनुभूति एवं अभिव्यक्ति जालघर की संपादक पूर्णिमा वर्मन ने डॉ. जगदीश 'व्योम' और अवनीश सिंह चौहान के सहयोग से किया। श्री वर्मन जी ने सभी को स्मृतिचिह्न प्रदान करते हुए विदा किया।